बहन ने हाईकोर्ट में पिटीशन दायर की; HC ने केंद्र सरकार से जवाब मांगा
Khalistani Terrorist Avtar Singh Khanda; Sister File Petetion Punjab Haryana High Court | Central Government Punjab Government UK में लंदन के अस्पताल में कैंसर से मारे गए आतंकी अवतार सिंह खांडा की बहन ने शव भारत लाने की मांग की है।
UK में लंदन के अस्पताल में कैंसर से मारे गए आतंकी अवतार सिंह खांडा की बहन ने शव भारत लाने की मांग की है। पंजाब एंड हरियाणा हाईकोर्ट में दायर पिटीशन पर अब केंद्र सरकार को नोटिस जारी किया गया है। अवतार सिंह खांडा वही आतंकी है, जिसने लंदन में भारतीय दूतावास पर लगे तिरंगे का अपमान किया था। इसे डिब्रूगढ़ जेल में बंद खालिस्तान समर्थक अमृतपाल सिंह का हैंडलर भी कहा जाता रहा है।
आतंकी खांडा की बहन जसप्रीत कौर ने शव को इंग्लैंड से भारत लाकर संस्कार मोगा में करने की पिटीशन पंजाब हरियाणा हाईकोर्ट में दाखिल की है। सोमवार सुनवाई के बाद हाईकोर्ट ने केंद्र को नोटिस देकर स्टेट्स रिपोर्ट मांगी है। इस पिटीशन में राज्य सरकार के अलावा केंद्र सरकार के विदेश मंत्रालय व गृह मंत्रालय को भी पार्टी बनाया गया है।
जसप्रीत ने अपनी पिटीशन में कहा है कि उसका मृतक भाई अपना संस्कार मोगा में करवाना चाहता था। यह उसकी आखिरी इच्छा थी। संस्कार के बाद वह अपनी अस्थियों को कीरतपुर साहिब में प्रवाहित करवाने की भी मांग रखी है। इसके लिए उसके भाई के शव को इंग्लैंड से लाने की इजाजत दी जाए।
15 जून को मारा गया था आतंकी खांडा
आतंकी खांडा की मौत बीते माह 15 जून को इंग्लैंड के लंदन में एक अस्पताल में हुई थी। कहा गया था कि उसकी मौत कैंसर के कारण हुई। लेकिन, वहीं यह भी चर्चा थी कि उसके शरीर में जहर मिला था, जिसे उसके शरीर में इंजेक्ट किया गया था।
जानें कौन था अवतार सिंह खांडा
​​​​​​​अवतार सिंह खांडा पंजाब के मोगा जिले का रहने वाला था। 1988 में रोडे गांव स्थित भिंडरावाले के घर में खांडा का जन्म हुआ। पिता का नाम खालिस्तानी मूवमेंट से जुड़े होने की वजह से अवतार के घर पर अक्सर सुरक्षा एजेंसी पूछताछ के लिए आती रहती थी। इसी वजह से उसका परिवार पंजाब में कभी पटियाला, कभी लुधियाना तो कभी मोगा शिफ्ट होता रहा।
1988 में खांडा के चाचा बलवंत सिंह खुकराना को सुरक्षा बलों ने एक एनकाउंटर में मार गिराया था। खांडा के पैदा होने के 3 साल बाद ही 3 मार्च 1991 को उसके पिता कुलवंत सिंह खुकराना का भी सुरक्षाबलों ने एनकाउंटर कर दिया।
अवतार के पिता और चाचा दोनों ही खालिस्तानी फोर्स के एक्टिव मेंबर थे। अवतार के मामा गुरजंट सिंह बुधसिंहवाला खालिस्तान लिबरेशन फोर्स का प्रमुख था। 22 साल की उम्र में खांडा पढ़ाई के लिए ब्रिटेन गया। यहां वह खालिस्तानियों से संपर्क में आया और फिर खालिस्तानी मूवमेंट का एक्टिव मेंबर बन गया।